लहान पाणकावळा
लहान पाणकावळा (शास्त्रीय नाव: Phalacrocorax niger, फॅलाक्रॉकरॅक्स नायजेर ; इंग्लिश: Little Cormorant, लिटल कॉरमरंट) हा पाणथळी जागेत आढळणारा, कर्मोराद्य कुळातील पक्षी आहे. हे पक्षी रंगाने काळे व पाणथळी जागेत आढळणारे असल्याने पाणकावळा या नावाने ओळखले जातात. पूर्व आशियातील चीनपासून आग्नेय आशिया व दक्षिण आशियापर्यंतच्या भूप्रदेशांत नदी, तलाव, खाडी, समुद्राजवळील झाडींमध्ये हे पक्षी थव्याने आढळतात. मासे हे यांचे मुख्य खाद्य होत. पाण्यात सूर मारून हे आपले भक्ष्य पकडतात. सूर मारण्यात व पोहोण्यात हे पक्षी अतिशय तरबेज आहेत. परंतु बदकांसारखी खास पिसे नसल्याने त्यांची पिसे चांगलीच ओली होतात. सूर मारल्यानंतर पंख वाळवताना हे पक्षी बऱ्याचदा नदीकाठच्या दगडांवर पंख पसरून वाळवताना दिसतात. 

पक्षी